Árið 2019 , miðvikudaginn 19. júní , tók Ómar Stefánsson , varaformaður úrskurðar-nefndar umhverfis - og auðlindamála fyrir mál nr. 100 / 2018 með heimild í 3. mgr. 3. gr. , sbr. 1. mgr. 2. gr. l . nr. 130 / 2011 . Í málinu er nú kveðinn upp svofelldur úrskurður : Með bréfi til úrskurðarnefndar umhverfis - og auðlindamála , dags. 12. júlí 2018 , er barst nefndinni 18. s.m. , kæra eigendur , Kvistavöllum 48 , Hafnarfirði , þá ákvörðun byggingarfulltrúa Hafnarfjarðarbæjar frá 27. mars 2018 að samþykkja með skilyrðum leyfisumsókn fyrir skjólvegg á lóðarmörkum Kvistavalla 48 og bæjarlands . Er þess krafist að ákvörðunin verði felld úr gildi . Gögn málsins bárust úrskurðarnefndinni frá Hafnarfjarðarbæ 19. júlí 2018 og í maí og júní 2019 . Málsatvik og rök : Á afgreiðslufundi skipulags - og byggingarfulltrúa Hafnarfjarðar 27. mars 2018 var tekin fyrir umsókn kærenda um leyfi fyrir skjólvegg sem stendur á mörkum lóðar þeirra við Kvistavelli og lands í eigu bæjarins . Umsóknin var samþykkt að uppfylltum þeim skilyrðum sem sett voru fram í umsögn arkitekts , dags. s.d . Í umsögninni kemur m.a. fram að grindverkið sé mjög hátt og myndi langan vegg . Lækka þurfi grindverkið út mót götu niður í 140 cm . Kærendum barst tilkynning um afgreiðslu byggingarfulltrúa með bréfi , dags. 18. febrúar 2019 , þar sem beðist var velvirðingar á því að tilkynning um afgreiðsluna hafi ekki borist fyrr . Kærendur vísa til þess að þau hafi upphaflega byggt 180 cm hátt grindverk , en vilji sættast á að hafa það 160 cm . Bæjaryfirvöld vilji það hins vegar ekki og gangi út frá að grindverkið verði að vera 140 cm að hæð . Aðrir eigendur íbúða í umræddu raðhúsi hafi þegar reist grindverk sín og séu þau frá 140 cm og upp í 160 cm . Bæjaryfirvöld benda á að með umsókn óski kærendur eftir leyfi fyrir grindverki sem þegar sé reist við lóðarmörk sem liggi að bæjarlandi og gangstétt . Óski kærendur eftir að reisa 180 cm grindverk . Verklag sem unnið sé eftir af hálfu bæjaryfirvalda sé að samþykkja 140 cm há grindverk almennt að bæjarlandi , en leyfa 160 cm grindverk við umferðargötur þar sem sé strætisvagnaumferð . Hæð sé miðuð við G tölur á útgefnum hæðarblöðum . Einnig þurfi að passa upp á götuhorn og innkeyrslur inn á lóðir vegna útsýnis og slysahættu . Niðurstaða : Samkvæmt fyrirliggjandi upplýsingum úr fasteignaskrá Þjóðskrár Íslands urðu eigendaskipti að fasteign kærenda í húsinu að Kvistavöllum 48 með kaupsamningi , dags. 29. nóvember 2018 , sem þinglýst var 10. desember s.á . Var afsal fyrir eigninni til kaupenda þinglýst 15. júní 2019 . Í 3. mgr. 4. gr. laga nr. 130 / 2011 um úrskurðarnefnd umhverfis - og auðlindamála er kveðið á um að þeir einir geti skotið máli til úrskurðarnefndarinnar sem eigi lögvarða hagsmuni tengda hinni kærðu ákvörðun . Lögvarðir hagsmunir kærenda í máli þessu voru tengdir réttarstöðu þeirra sem handhafa fasteignaréttinda í húsinu að Kvistavöllum 48 . Eins og fyrr er rakið eiga kærendur ekki lengur réttindi tengda umræddri fasteign og eiga því ekki hagsmuni af því að fá skorið úr um gildi hinnar kærðu ákvörðunar . Verður kærumáli þessu af þeim sökum vísað frá úrskurðarnefndinni . Uppkvaðning úrskurðar í máli þessu hefur dregist vegna mikils fjölda og umfangs mála sem skotið hefur verið til úrskurðarnefndarinnar . Úrskurðarorð : Kærumáli þessu er vísað frá úrskurðarnefndinni . Next Post 8 / 2018 Fiskeldi Dýrafirði Úrskurðarnefnd umhverfis - og auðlindamála